ΚΑΝΟΝΙΣΜΟΣ (ΕΚ) αριθ. 564/2000 ΤΗΣ ΕΠΙΤΡΟΠΗΣ

της 15ης Μαρτίου 2000

για τον καθορισμό της κατανομής μεταξύ των κρατών μελών των ποσοστώσεων τομάτας που προορίζονται για μεταποίηση για την περίοδο εμπορίας 2000/2001

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2201/96 του Συμβουλίου, της 28ης Οκτωβρίου 1996, για την κοινή οργάνωση αγοράς στον τομέα των μεταποιημένων προϊόντων με βάση τα οπωροκηπευτικά(1), όπως τροποποιήθηκε τελευταία από τον κανονισμό (ΕΚ) αριθ. 2701/1999(2), και ιδίως το άρθρο 6 παράγραφος 5,

Εκτιμώντας τα ακόλουθα:

(1) Ο κανονισμός (ΕΚ) αριθ. 2201/96 ορίζει στο άρθρο 6 παράγραφος 3 ότι, για την περίοδο εμπορίας 1999/2000, η κατανομή των ποσοστώσεων για κάθε ομάδα προϊόντων μεταξύ των κρατών μελών πραγματοποιείται σε συνάρτηση με τον μέσο όρο των ποσοτήτων που έχουν παραχθεί για τις οποίες έχει τηρηθεί η ελάχιστη τιμή κατά τη διάρκεια των περιόδων εμπορίας 1997/98 και 1999/2000. Η εν λόγω παράγραφος 3 ορίζει ότι, από την περίοδο εμπορίας 1999/2000, καμία κατανομή δεν δύναται να οδηγεί σε διακύμανση, ανά κράτος μέλος και ανά ομάδα προϊόντων, που υπερβαίνει το 10 % σε σχέση με τις ποσότητες που κατανεμήθηκαν για την προηγούμενη περίοδο εμπορίας. Η δεύτερη περίπτωση της παραγράφου 3α του ίδιου άρθρου ορίζει ότι, μόνο για την περίοδο εμπορίας 2000/2001, χορηγείται στην Πορτογαλία συμπληρωματική ποσόστητα νωπών τοματών που προορίζονται για την παραγωγή τοματοπολτού. Η ποσότητα αυτή είναι ίση με τη διαφορά μεταξύ της ποσότητας που υπολογίζεται σύμφωνα με την παράγραφο 3 και αυτής που υπολογίζεται με την αντικατάσταση από 884592 τόνους της ποσότητας νωπών τοματών που χρησιμοποιήθηκε στην Πορτογαλία για την παρασκευή τομοτοπολτού κατά την περίοδο εμπορίας 1997/98.

(2) Ο κανονισμός (ΕΚ) αριθ. 504/97 της Επιτροπής, της 19ης Μαρτίου 1997, περί καθορισμού των λεπτομερειών εφαρμογής του κανονισμού (ΕΚ) αριθ. 2201/96 του Συμβουλίου όσον αφορά το καθεστώς ενίσχυσης στην παραγωγή στον τομέα των μεταποιημένων προϊόντων με βάση τα οπωροκηπευτικά(3), όπως τροποποιήθηκε τελευταία από τον κανονισμό (ΕΚ) αριθ. 1607/1999(4), ορίζει στο άρθρο 17 παράγραφος 2 ότι το ενδιαφερόμενο κράτος μέλος κοινοποιεί στην Επιτροπή, κάθε περίοδο εμπορίας, τις ποσότητες που παρήχθησαν για τις οποίες έχει τηρηθεί η ελάχιστη τιμή. Κατά συνέπεια, βάσει αυτών των κοινοποήσεων, μπορούν να πραγματοποιηθούν οι κατανομές των ποσοστώσεων για κάθε ομάδα προϊόντων μεταξύ των κρατών μελών.

(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης μεταποιημένων προϊόντων με βάση τα οπωροκηπευτικά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο εμπορίας 2000/2001, η κατανομή των ποσοστώσεων που προβλέπεται στο άρθρο 6 παράγραφος 3 του κανονισμού (ΕΚ) αριθ. 2201/96 είναι αυτή που αναφέρεται στο παράρτημα.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 15 Μαρτίου 2000.

Για την Επιτροπή

Franz FISCHLER

Μέλος της Επιτροπής

(1) ΕΕ L 297 της 21.11.1996, σ. 29.

(2) ΕΕ L 327 της 21.12.1999, σ. 5.

(3) ΕΕ L 78 της 20.3.1997, σ. 14.

(4) ΕΕ L 190 της 23.7.1999, σ. 11.

ΠΑΡΑΡΤΗΜΑ

Κατανομή των ποσοστώσεων των νωπών τοματών που προορίζονται για μεταποίηση ανά κράτος μέλος και ανά ομάδα προϊόντων για την περίοδο εμπορίας 2000/2001

>ΘΕΣΗ ΠΙΝΑΚΑ>